Zuzana Čaputová

D’ **Zuzana Čaputová** [], geboorana *Strapáková* (* 21. Jüüni 1973 z’ Bratislava, Tschechoslowàkäi), ìsch a slowààkischa Jurischta, Umwaltàktìwìschta un soziààlliberààla Politikera. Sa ìsch schtällvertrattanda Vorsìtzanda vu dr Pàrtäi „Progresívne Slovensko“ (Fortschrìttliga Slowàkäi) gsìì un ìsch zitter Jüüni 2019 Presidantin vu dr Slowàkäi.

## ìhra Kàrriar àls Jurischta
D’ Čaputová hàt Racht àn dr Comenius-Üniwärsiteet z’ Bratislava gschtudiart. Ìhr Àbschluss hàt sa ànna 1996 b’schtànda. D’rnooh hàt sa a pààr Joohra ìn da Regionààlbeheerda vu dr klaina Schtàdt Pezinok g’schàfft, z’äärscht àls Mìtàrwaitera vu dr Rachtsàbtailung, schpeeter ìm Fiahrungsgreemium vu dr Schtàdtverwàltung. Ànna 2010 hàt sa a Ànwàltskànzlai grìnda.

Zwìscha 2001 un 2017 hàt sa bii „Via Iuris“, era Bìrgerverainigung, àls Rachtsànwàlt gschàfft. Z’ Pezinok hàt sa kampft, fìr àss dr Bàui vun’ra Àbfàlldeponii nìt gnaamigt wìrd — dia Deponii hatt dr Booda, Luft un Wàsser ìn dr Schtàdt un ìn da Nochbergebiater verschmutzt. Ànna 2013 hàt s’ Owwerschta Grìcht vu dr Slowàkäi äntschììda, àss d’ näija Àbfàlldeponii geega d’ Umwaltnorma gschtossa hatt un hàt dr Betribb nìt g’naamigt.

Üsserdam hàt d’ Čaputová zamma mìt dr Nìtregiarungsorgànisàzioon Open Society Foundations gschàfft, fìr geega d’ Schtroofärlääschungsg’sätz kampfa, wo dr ehamooliga Premiarminìschter Vladimír Mečiar ànna 1998 duurag’sätzt ghàà hàt. Dr Nàzionààlroot hàt jedoch s’ G’sätz nìt känna uffheewa. Ànna 2016 ìsch d’ Čaputová fìr ìhra Àktiwitääta-n-ìm Umwaltschutz mìt’m Goldman Environmental Prize üsszaichent worra.

## ìn Politik
D’ Zuzana Čaputová hàt sìch dr soziààlliberààla Pàrtäi Progresívne Slovensko (Fortschrìttliga Slowàkäi) ààg’schlossa un ìsch ìm Janner 2018 biim äärschta Konwant vu dr Pàrtäi àls Vìzavorsìtzanda g’wählt worra.

Bii dr slowààkischa Presidantswààhla vu 2019 ìsch d’ Čaputová d’ Kàndidààtin vun ìhrer Pàrtäi gsìì. Nohdam àss dr Wìssaschàftler Róbert Mistrík àm And Hornung 2019 uff a aigana Kàndidàtüür verzìchta hàt un ìhra Wààhl ämpfoohla hàt, ìsch sa d’ Fàworitin gsìì. Sa hàt dr äärschta Wààhlgàng mìt 40,60 Prozant vu da iigaawana Schtìmma g’wunna. Ìm zwaita Wààhlgàng geega dr EU-Kùmmisààr Maroš Šefčovič hàt sa 58,40 Prozant vu da Schtìmma bikumma — doo hann äbba 42 Prozant vu da iig’schrììwana Bìrger àn dr Wààhl mìtg’màcht. Sa ìsch àm 15. Jüüni 2019 ìns Àmt tratta. Noh dr Verkìndigung vu da Resültààta vu dr Presidantswààhl ìsch sa àls schtällvertrattanda Vorsìtzanda vu dr Pàrtäi z’ruckgezooga un ìsch ìn dr Pàrtäi nìmm àktiiv gsìì.

Àls Presidantin hàt d’ Čaputová voràllem represantàtiiwa Uffgààwa. ’S gìtt àwwer zàhlriicha Punkta, womm’r àls Wààhlprogràmm kààt bezaichna. D’ Čaputová vertrìtt a pro-öiropäischa Posizioon, fordert mehr Umwaltschutz, Gliichb’hàndlung vu da nàzionààla Mìnderhaita (da Ungààr un da Roma), Gliichb’raachtigung fìr gliichg’schlachtliga Pààra un a Liberàlisiarung vum Àbtriiwungsracht. Sa unterschtìtzt àui Massnààhma geega B’schtaachung un hàt sìch schtàrk fìr d’ Uffkläärung vum Mord àn dr Schurnàlìscht Ján Kuciak un siiera Verlobta Martina Kušnírová ànna 2018 engaschiart.

Ìm Jüüni 2023 hàt d’ Čaputová gsajt, àss sa sìch bii dr Presidantschàftswààhl vu 2024 nìt wurd uffschtälla.

## ìhr Prìwààtlaawa
D’ Čaputová ìsch Müatter vu zwai Kìnder. Bis 2018 ìsch sa mìt’m Ivan Čaputa verhiiroota gsìì. Jetz laabt sa zamma mìt’m Müüsikànt, Fotogrààf un Àuitoor Peter Konečný.

## a pààr Bìlder vun ìhra

Nancy Pelosi Goldman prize 2016.jpg|zamma mìt da àndra Priistraager vum Goldman Prize 2016 un dr US-Politikera Nancy Pelosi
Reuven Rivlin Meets with Zuzana Čaputová, January 2020 (GPOMN3 0690).jpg|zamma mìt’m isràeelischa Schtààtspresidant Reuven Rivlin z’ Jerusalem ìm Janner 2020
220317-D-TT977-0362 (51944151461).jpg|zamma mìt’m US-Schtààtssekretäär fìr Vertaidigung Lloyd J. Austin III z’ Bratislava ìm März 2022
Sergio Mattarella e Zuzana Čaputová al Quirinale 2022 (7).jpg|zamma mìt’m itàliaanischa Presidant Sergio Mattarella ìm Àwrìl 2022
Jill Biden met with Zuzana Čaputová at the Grassalkovich Palace in 2022 (2).jpg|zamma mìt dr Jill Biden, dr Eehafràui vum US-Presidant Joe Biden ìm Mai 2022
Зустріч Президента України з Президентом Словацької Республіки у Києві 34.jpg|zamma mìt’m ukràinischa Presidant Wolodymyr Selenskyj ìm Mai 2022
Slovak President Zuzana Čaputová called for a defence of democracy and European values - 52439716705.jpg|bii’ra Reed vor’m Öiropàpàrlamant ànna 2022
Slovak President Zuzana Čaputová called for a defence of democracy and European values - 52439717120.jpg|zamma mìt dr Vorsìtzenda vum Öiropäsicha Pàrlàmant Roberta Metsola z’ Brüssel ìm Oktoower 2022
Isaac Herzog state visit to Slovakia, September 2023 (KBG GPO7602).jpg|zamma mìt’m isràeelischa Schtààtspresidant Jitzchak Herzog z’ Bratislava ìm Septamber 2023
Thanks to Cooperation, Relations Between Our States Have Become the Most Meaningful – Volodymyr Zelenskyy Following the Meeting with the President of Slovakia. (53711561261).jpg|zamma mìt’m Wolodymyr Selenskyj ìm Mai 2024


## d’ Eehrunga, wo sa bikumma hàt
* Schwàrzkopf-Öiropà-Priis vu dr Schwàrzkopf-Schtìftung Jung Öiropà 2023
* Kaiser-Otto-Priis vu dr Schtàdt Magdeburg 2023

## Weblìnks

* 
* 

## Ainzelnoohwiisa